google/wiki40b huggingface dataset:
Γενικές εκλογές στα Φώκλαντ (2017)

Οι γενικές εκλογές των Νήσων Φώκλαντ για το 2017 πραγματοποιήθηκαν την Πέμπτη 9 Νοεμβρίου 2017.  Εξελέγησαν και τα οκτώ μέλη της Νομοθετικής Συνέλευσης (πέντε από την εκλογική περιφέρεια Στάνλεϊ και τρία από την εκλογική περιφέρεια της Καμπ με καθολική ψηφοφορία, με κάθε μέλος της Στάνλεϊ να έχει μέχρι 5 ψήφους και το κάθε μέλος της Καμπ να έχει μέχρι 3 ψήφους. Η προσέλευση των ψηφοφόρων ήταν 80% στη Στάνλεϊ και 86% στο στρατόπεδοην περιφέρεια Καμπ.
Ήταν η τρίτη εκλογή από τότε που τέθηκε σε ισχύ το νέο Σύνταγμα των Νήσων Φώκλαντ, που αντικατέστησε το Νομοθετικό Συμβούλιο των Νήσων Φώκλαντ (που υπήρχε από το 1845). Δεδομένου ότι κανένα πολιτικό κόμμα δεν δραστηριοποιείται στις Φώκλαντ, όλοι οι υποψήφιοι ήταν [[ανεξάρτητος (πολιτική)|ανεξάρτητοι]. Μόνο τρία μέλη της προηγούμενης συνέλευσης κέρδισαν επανεκλογή, με τον Ίαν Χάνσεν να είναι το μόνο μέλος της κυβέρνησης που άυξησε το ποσοστό της ψήφου του.

Εκστρατεία

Σύμφωνα με το άρθρο 32 του Συντάγματος των Νήσων Φώκλαντ, οι γενικές εκλογές δεν χρειαζόταν να πραγματοποιηθούν πριν από τις 19 Ιανουαρίου 2018. Ωστόσο, τον Αύγουστο του 2017, η Νομοθετική Συνέλευση ανακοίνωσε ότι πρόωρες γενικές εκλογές προγραμματίστηκαν για τις 9 Νοεμβρίου 2017 (σχεδόν ακριβώς τέσσερα χρόνια μετά τις προηγούμενες γενικές εκλογές του 2013). 
Οι εκλογές επικρίθηκαν από την κυβερνήτρια της επαρχίας Τιέρα ντελ Φουέγο, Ροσάνα Μπερτόνε, η οποία περιέγραψε την ψηφοφορία ως «παράνομη νομοθετική εκλογική πράξη» και δήλωσε ότι οι μόνες νόμιμες εκλογές για τα νησιά ήταν οι επαρχιακές εκλογές της Αργεντινής, που διεξήχθησαν το 2015 στη Γη του Πυρός, στη δικαιοδοσία της οποίας υπάγονται οι Φώκλαντ σύμφωνα με την διεκδίκηση κυριαρχίας της Αργεντινής στα νησιά.

Αποτελέσματα

Στην εκλογική περιφέρεια Στάνλεϊ εξελέγησαν οι Ρότζερ Κένεθ Σπινκ (651 ψήφοι), Λιόνα Λουσίλα Βιντάλ Ρόμπερτς (559), Μαρκ Τζον Πόλαρντ (534), Στέισι Τζον Μπράγκερ (476) και Μπάρι Ελσμπάι (404 ψήφοι). Στην περιφέρεια Καμπ εξελέγησαν οι Ίαν Χάνσεν (149 ψήφοι), Τέσλιν Σιόμπαν Μπάρκμαν (139) και Ρότζερ Άντονι Έντουαρντς (130).
Α.Ο. Μέγας Αλέξανδρος Τρικάλων Ημαθίας

Ιστορία

Ο Αθλητικός Όμιλος Μέγας Αλέξανδρος Τρικάλων Ημαθίας ιδρύθηκε το 1965. Την περίοδο 1982–83 η ομάδα αγωνίστηκε στο Εθνικό Ερασιτεχνικό Πρωτάθλημα τερματίζοντας στη 18η θέση του 5ου Ομίλου με 31 βαθμούς, οπότε και υποβιβάστηκε στις τοπικές κατηγορίες. Την περίοδο 1998–99 μετείχε στο πρωτάθλημα της Δ΄ Εθνικής κατηγορίας και συγκεκριμένα στον 5ο Όμιλο, όπου τερμάτισε στην 8η θέση με αποτέλεσμα τον υποβιβασμό στις τοπικές κατηγορίες.
Την περίοδο 2016–17, η ομάδα κατέκτησε το πρωτάθλημα της ΕΠΣ Ημαθίας κερδίζοντας έτσι την άνοδο στη Γ΄ Εθνική. Την αμέσως επόμενη περίοδο, 2017–18, η ομάδα μετείχε για πρώτη φορά στο πρωτάθλημα της Γ΄ Εθνικής Ερασιτεχνικής κατηγορίας τερματίζοντας στη 13η θέση του 2ου Ομίλου με 25 βαθμούς, οπότε και υποβιβάστηκε στις τοπικές κατηγορίες.
Κίμων Βασιλειάδης

Βιογραφία

Γεννήθηκε στο Αίγιο. Ήταν γιος του Ιωάννη Βασιλειάδη και σπούδασε Νομικά και Πολιτικές Επιστήμες στην Αθήνα. Άσκησε το δικηγορικό επάγγελμα στην ελληνική πρωτεύουσα από το 1938 ως το 1949 και εν συνεχεία ανέλαβε νομάρχης κατά σειρά Ευρυτανίας (1949-50), Κιλκίς, Λαρίσης (Μάρτιος 1953), Τρικάλων και Ιωαννίνων. Μετά τη θητεία του ως νομάρχης διορίστηκε Γενικός Επιθεωρητής Διοίκησης. 
Ήταν υπηρεσιακός υφυπουργός Εσωτερικών στην κυβέρνηση εθνικής ενότητας του Κ.Καραμανλή από τις 9 Οκτωβρίου 1974 ως τις 21 Νοεμβρίου 1974.
Ήταν παντρεμένος με τη Λίλιαν Ζάννου αλλά δεν είχαν παιδιά.
Φιλιππικός Βαρδάνης

Βιογραφία

Το πραγματικό όνομα του Φιλιππικού ήταν Βαρδάνης. Ήταν γιος του πατρικίου Νικηφόρου, ο οποίος ήταν αρμενικής καταγωγής από μία αρμενική παροικία στην Πέργαμο. 
Η θανάτωση του Ιουστινιανού Β΄ Ρινότμητου και του εξάχρονου γιου του, Τιβέριου, από τους άνδρες του Βαρδάνη σηματοδοτεί το τέλος της δυναστείας του Ηρακλείου. Κατέλαβε το θρόνο με την υποστήριξη του μονοφυσιτικού κόμματος και μετά την άνοδό του απομάκρυνε τον πατριάρχη Κύρο και τοποθέτησε τον Ιωάννη ΣΤ΄. Επίσης συγκάλεσε σύνοδο στα ανάκτορα, όπου καταδίκασε την ΣΤ΄ Οικουμενική Σύνοδο. Σε εφαρμογή αυτής της απόφασης διέταξε την καταστροφή της εικόνας της Συνόδου που βρισκόταν στα ανάκτορα. Η ενέργεια αυτή θεωρείται από πολλούς ως η αρχή της Εικονομαχίας. 
Το 712, για να αντιμετωπίσει μια βουλγαρική επιδρομή, μετέφερε τα στρατεύματα του θέματος του Οψικίου. Στα τέλη Μαΐου 713 τα στρατεύματα αυτά επαναστατούν, καταλαμβάνουν την Κωνσταντινούπολη και στις 3 Ιουνίου τυφλώνουν τον Φιλιππικό και στο θρόνο εγκαθιστούν τον Αναστάσιο Β'. 
Γενικά, αν και ο Βαρδάνης ανήλθε στο θρόνο ως ένας επιτυχημένος στρατιωτικός, κατά τη σύντομη βασιλεία του έδωσε προτεραιότητα στις θρησκευτικές υποθέσεις.
Στυλιανός (όνομα)

Ετυμολογία

Το όνομα Στυλιανός προέρχεται ίσως από τη λέξη «στύλος».
Πιθανότερη ίσως είναι η προέλευση από την λέξη stella που στα Λατινικά σημαίνει «αστέρι». Την πιθανότητα λατινικής προέλευσης ενισχύει και η κατάληξη -ianus (Stylianus).

Ονομαστική εορτή

Εορτάζεται στις 26 Νοεμβρίου.
Λουίς Νέτο

Καριέρα σε συλλόγους

Γεννημένος στην Πόβοα ντε Βαρζίμ, αγωνιζόταν από την ηλικία των 10 ετών στη Βαρζίμ ΣΚ. Αγωνίστηκε ως αναπληρωματικός παίκτης για τέσσερις χρονιές (από τις πέντε) και πραγματοποίησε το ντεμπούτο του στις 10 Φεβρουαρίου 2017 στον αγώνα με τη Μπενφίκα (2:1) - για δύο λεπτά - στα πλαίσια του Κυπέλλου Πορτογαλίας.
Τον Ιούλιο του 2011, ο Νέτος υπέγραψε συμβόλαιο με την πορτογαλική ΚΝ Νασιονάλ ως ελεύθερος ποδοσφαιριστής. Κατά τη διάρκεια των συμμετοχών του με τη φανέλα της Νασιονάλ προσέλκυσε το ενδιαφέρον της Πόρτο και της Άρσεναλ, ωστόσο, μετεγράφη στην ιταλική ΣΣ Ρόμπουρ Σιένα για 1.7 εκατομμύρια ευρώ.
Ο Νέτο ήταν μέλος της αρχικής ενδεκάδας της Σιένα στο πρώτο μισό της χρονιάς και πέτυχε τέρμα στον αγώνα με την Ρόμα (1:3). Στις 1 Φεβρουαρίου 2013, ωστόσο, μετεγράφη στη Ζενίτ Αγίας Πετρούπολης. Στις 19 Μαΐου πέτυχε τέρμα στον αγώνα με την Βόλγκα Νίζνι Νόβγκοροντ (3:1).

Εθνική Πορτογαλίας

Ο Νέτο αγωνίστηκε για την Εθνική Πορτογαλίας κάτω των 21 στο 2009 Lusophony Games. Αγωνίστηκε σ' όλους τους αγώνες της διοργάνωσης (4) και έλαβε τ' αργυρό μετάλλιο.
Στις 4 Οκτωβρίου 2012, ο Νέτο έλαβε κλήση στην Εθνική Πορτογαλίας για τα προκριματικά του Παγκοσμίου Κυπέλλου Ποδοσφαίρου 2014, στους αγώνες με την Εθνική Ρωσίας και την Εθνική Βορείου Ιρλανδίας. Πραγματοποίησε το ντεμπούτο του στις 6 Φεβρουαρίου 2015, ωστόσο, στον φιλικό αγώνα με την Εθνική Εκουαδόρ που έληξε με ήττα (2:3).
Στις 19 Μαΐου 2014 συμπεριλήφθη στον τελικό κατάλογο των 23 ποδοσφαιριστών της Εθνικής Πορτογαλίας για το Παγκόσμιο Κύπελλο Ποδοσφαίρου στη Βραζιλία, ωστόσο, δεν αγωνίστηκε.
Ανδρέας Αναγνωστάκης

Βιογραφικά στοιχεία

Γεννήθηκε στα Αντικύθηρα, αλλά η οικογένειά του καταγόταν από τα Σφακιά της Κρήτης. Σπούδασε ιατρική πρώτα στην Αθήνα και κατόπιν στη Βιέννη, στο Βερολίνο και στο Παρίσι. Εξειδικεύτηκε στον οφθαλμιατρικό τομέα με διατριβές στο Παρίσι και Λονδίνο. Εκεί επινόησε οφθαλμοσκόπιο, το οποίο ήταν και το πιο απλό και εύχρηστο της εποχής του, βελτιώνοντας σημαντικά το αρχικό οφθαλμοσκόπιο του Χέρμαν φον Χέλμχολτζ, και με αυτή την εφεύρεση, μια από τις σημαντικότερες ιατρικές εφευρέσεις της εποχής του, συντέλεσε στην διάδοση της διαγνωστικής μεθόδου.
Επέστρεψε στην Αθήνα το 1854 και διορίστηκε διευθυντής του Οφθαλμιατρείου (σε ηλικία 28 ετών) και καθηγητής της οφθαλμολογίας στο Πανεπιστήμιο Αθηνών (από το 1856 ως τον θάνατό του, δηλαδή επί 41 χρόνια), όπου διετέλεσε δύο φορές (1868 και 1873) κοσμήτορας της Ιατρικής Σχολής και μία φορά πρύτανης, το 1877.
Ο Ανδρέας Αναγνωστάκης υπήρξε πρόεδρος του Α΄ και του Β΄ Πανελλήνιου Ιατρικού Συνεδρίου (1882 και 1885), διευθυντής της «Ιατρικής Εφημερίδος» και συντάκτης του περιοδικού «Ασκληπιός». Το όνομα του φέρει η εγχειρητική μέθοδος θεραπείας του εντροπίου: είναι γνωστή ως «Εγχείρηση Αναγνωστάκη».
Τείχη του Σελεστά

Τοποθεσία

Η συγκεκριμένη κατασκευή ευρίσκεται στο Σελεστά.

Ιστορία

Το κτίριο κατεγράφη ως ιστορικό μνημείο το 1947.

Αρχιτεκτονική

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Στέλιος Ανεμοδουράς

Βιογραφία

Ο Ανεμοδουράς γεννήθηκε το 1917 στην Αθήνα και καταγόταν από τη Μάνη. Συγγενής του ήταν ο συγγραφέας Βάσος Δασκαλάκης. Σπούδασε στη νομική σχολή της Αθήνας και γνώριζε τρεις ξένες γλώσσες (αγγλικά, γαλλικά και ιταλικά), ενώ σε νεαρή ηλικία εντάχθηκε στην Αριστερά, την οποία όμως εγκατέλειψε μετά την περίοδο της Κατοχής.
Ξεκίνησε τη θητεία του στον χώρο των περιοδικών εκδόσεων πλάι στον Απόστολο Μαγγανάρη (και το περιοδικό Μάσκα) και συνέχισε με τις καθαρά δικές του δημιουργίες Υπεράνθρωπο κ.ά., ενώ το 1953 αποφάσισε να συγγράψει, υπό το ψευδώνυμο «Θάνος Αστρίτης», τις περιπέτειες του ηρωικού Γιώργου Θαλάσση (με τη βοήθεια του εικονογράφου Βύρωνα Απτόσογλου), προσπάθεια που συνεχίστηκε αρχικά έως το 1968, αλλά και στη συνέχεια με αλλεπάλληλες επανεκδόσεις.
Τιμήθηκε για τη συνεισφορά του στη διαμόρφωση της προσωπικότητας και της κουλτούρας των νεαρών αναγνωστών, και παρασημοφορήθηκε λίγο πριν το τέλος της ζωής του από τον Δήμο Αθηναίων. Πέθανε στις 6 Μαΐου 2000.
Διοικητικές διαιρέσεις της Δημοκρατίας του Ναγκόρνο-Καραμπάχ

Για τους σκοπούς της διοίκησης, η δημοκρατία του Ναγκόρνο-Καραμπάχ διαιρείται σε οχτώ διοικητικές διαιρέσεις. Από αυτές, οι εφτά είναι περιφέρειες, ενώ η πρωτεύουσα Στεπανακέρτ έχει το καθεστώς της ειδικής διοικητικής πόλης. 
Οι δήμοι στην δημοκρατία του Ναγκόρνο-Καραμπάχ διαιρούνται σε δύο κατηγορίες: αστικές κοινότητες και αγροτικές κοινότητες. Επί του παρόντος, υπάρχουν 10 πόλεις (αστικές) και 322 χωριά (αγροτικές) στην δημοκρατία του Ναγκόρνο-Καραμπάχ.
Πυροστιά Διδυμότειχου

Περιγραφή

Είναι ανοικτού τύπου και αποτελείται από ένα βάθρο με καμαροσκέπαστο θάλαμο όπου στο παρελθόν είχε πλινθόκτιστο θόλο ο οποίος έχει καταπέσει. Το 1989 βρέθηκε σε κρύπτη σκελετός άνδρα χωρισμένος στα δύο. Η ταφή με τέτοιο τρόπο ώστε να μην αντικρίζει το σώμα ο ήλιος υπόδειξε ότι πρόκειται για μουσουλμανική ταφή.   
Στο μνημείο υπάρχει μαθηματική συμμετρία και εφαρμογή βυζαντινής μετρολογίας. Το μνημείο είναι τέλειος κύβος με μέγεθος πλευράς 20 βυζαντινών εμβατών (28,6 εκατοστά το καθένα). Στις διαστάσεις των και στην συσχέτιση των δομικών υλικών υπάρχει επίσης συμμετρία βυζαντινής μετρολογίας. Τα δομικά υλικά διασυνδέονται με γεωμετρικές σχέσεις όπως της χρυσής τομής και τα μεγέθη τους συνδέονται με το βυζαντινό εμβάτη. Συγκεκριμένα οι πλίνθοι έχουν μήκος ακριβώς 28,6 εκατοστά (δηλαδή 1 βυζαντινό εμβάτη).
Μεσιέ 105

Ιστορικό

Ο Μεσιέ 105 ανακαλύφθηκε από τον Πιέρ Μεσαίν τις 24 Μαρτίου 1781, λίγες μέρες μετά τους Μεσιέ 95 και Μεσιέ 96, αλλά δεν συμπεριλαμβάνεται στον αρχικό κατάλογο του Μεσιέ. Προστέθηκε το 1947 μαζί με το Μεσιέ 106 και το Μεσιέ 107 από την Helen B. Sawyer Hogg.

Χαρακτηριστικά

Στο πυρήνα του Μεσιέ 105 βρίσκεται μία υπέρμαζη μαύρη τρύπα με μάζα περίπου 5 x 10⁷ ηλιακές μάζες. Στις οπτικές εικόνες διακρίνεται ένα δακτυλίδι σκόνης, το οποίο όμως δεν είναι εμφανές στο εγγύς υπέρυθρο (ΝIR).

Κοντινοί γαλαξίες

Ο Μεσιέ 105 ανήκει στην ομάδα Μ96, που περιλαμβάνει επίσης τον Μεσιέ 96 και τον Μεσιέ 95. Σε απόσταση 7,2 λεπτών της μοίρας από τον Μεσιέ 105 βρίσκεται ο NGC 3384, με τον οποίο δεν αλληλεπιδρά, και σε απόσταση 10 λεπτών της μοίρας είναι ο NGC 3389, ο οποίος πιθανότατα δεν ανήκει στην ομάδα Μ96.
Μελισσέας

Μυθολογία

Στην Ελληνική μυθολογία, ο Μελισσέας (ή «Μελισσάς»), πατέρας των νυμφών Αδράστεια και Ίδη (ή Αίγα, σύμφωνα με τον Υγίνο) που φρόντισαν το νεογνό Δια στην Κρήτη, ήταν ο μεγαλύτερος και αρχηγός των εννέα Κουρήτων. Αυτοί ήταν χθόνιοι δαίμονες του όρους Ίδα, που έκρουαν τα δόρατα και τις ασπίδες τους για να σπάσουν τα κλάματα του νεογνού Δία, του οποίου έλαβαν από τη Μεγάλη Θεά, Ρέα, τη μητέρα του. Το θείο βρέφος κρύφτηκε από το κανίβαλο πατέρα του και μεγάλωσε σε σπηλιά η οποία ήταν ιερή για τη Θεά (Δα) γιορτάζοντας το από τους Κουρήτες, του οποίου το όνομα έφερε και εξακολουθεί να φέρει. Τα ονόματα των δύο θυγατέρων του Μελισσέα, εννοούσαν «τη μοιραία» (Αδράστεια) και το άλλο απλά «θεά» (Ίδα ή Ίδη, δε) ήταν ονόματα που χρησιμοποιόταν επίσης για τη Μεγάλη Μητέρα Ρέα.

Ο νεογνός θεός τράφηκε με μέλι και γάλα, το οποίο γάλα της νύμφης-κατσίκας (Σαμάνα) Αμάλθεια. Ο Μελλισέας είναι μια ακόμη μορφή του Μελισσού, ενός επίσης Κρήτη «Μελισσά», γνωστός από μυθογράφους ως «βασιλιάς της Κρήτης». Ζυμωμένο μέλι, ένα ενθεογόνο δώρο της Θεάς, πριν από την γνώση του κρασιού στον πολιτισμό του Αιγαίου. Αυτοί οι βασιλιάδες μελιού μαζί με τη Θεά θα έχουν συνδυάσει τη θέση της Αρχής τους με έναν ιερό ρόλο, που σύγχρονοι ερμηνευτές δε το νομίζουν έτσι, ο Ρόμπερτ Γκρέιβς (Robert Graves) ισχυρίζεται για τον Μελισσέα «ο φημισμένος πατέρας της Αδράστειας και της Ιούς, είναι στην πραγματικότητα η μητέρα τους, Μέλισσα- η θεά ως Βασίλισσα-μέλισσα, η οποία σκοτώνει διαχρονικά το σύντροφό της.»

Όταν ωρίμασε, ο Δίας αντάμειψε τις νύμφες τροφούς του με το κέρας της Αμάλθειας (ή κέρας της αφθονίας) που είναι πάντα γεμάτο από φαγητό και ποτό. Ο ύμνος του Καλλίμαχου για το Δία, γεμάτος πνευματισμό, μαθαίνοντας λεπτομέρειες σχετικά με τη βρεφική ηλικία του θεού, σπεύδει να δείξει με ετυμολογίες μυθικές φιγούρες και γεωγραφικά χαρακτηριστικά λαμβάνοντας τα ονόματά τους, και ως εκ τούτου τις ταυτότητες, με τη συμμετοχή τους στα νεότερα χρόνια που έζησε ο Δίας. Άλλοι ποιητές συμβάλλουν. Ένας λιγότερο επηρεασμένος Ολύμπιος πολιτισμός ίσως να πρότεινε ότι το κέρατο στην πραγματικότητα δεν ήταν να το δώσει ο Δίας και πως ανήκε ήδη στις αρχαίες και γόνιμες Μινωικές-Μυκηναϊκές νύμφες της Κρήτης.
Σε ένα μυθικό κομμάτι που εξηγεί της σύνδεση του νεότερου Κρητικού πολιτισμού με το νησί της Ρόδου, όπως προκύπτει από την Κρήτη, ο Διόδωρος ο Σικελιώτης αναφέρει πως πέντε από τους Κουρήτες έπλευσαν από την Κρήτη στη Χερσόνησο απέναντι από τη Ρόδο, με αξιοσημείωτη εκστρατεία, έδιωξαν τους Κάρες που κατοικούσαν εκεί, για να εγκατασταθούν και να διαιρέσουν τη γη σε πέντε μέρη, καθένα, δίνοντας τους τα δικά τους ονόματα. Ο Τρίοψ, ένας από τους γιούς του Ήλιου και της Ρόδου, ο οποίος ήτανε φυγάς εξαιτίας της δολοφονίας του αδερφού του Τέναγου, καθαρίστηκε από τη δολοφονία με την παρέμβαση του Μελισσέου.
Μονάδα Εξυπηρέτησης Αεροσκαφών Γενικής Αεροπορίας

Εγκαταστάσεις

Οι κτηριακές εγκαταστάσεις του αεροδρομίου φτάνουν τα 180 τ.μ. Στις εγκαταστάσεις στεγάζονται γραφεία της Υπηρεσίας Πολιτικής Αεροπορίας, της Εθνικής Μετεωρολογικής Υπηρεσίας και της Ελληνικής Αστυνομίας. Διαθέτει 100 θέσεις στάθμευσης αεροσκαφών γενικής αεροπορίας. Η κατηγορία πυρασφάλειας είναι: 3, και παρέχεται από το στρατόπεδο που λειτουργεί στο χώρο.
Στο εσωτερικό του χώρου υπάρχουν μηχανήματα που πωλούν αναψυκτικά και τρόφιμα, ενώ υπάρχουν 20 θέσεις στάθμευσης για οχήματα. Επιπλέον, υπάρχει εταιρεία καυσίμων, για παροχή προς τα αεροσκάφη.
Στο χώρο δραστηριοποιούνται αρκετές ιδιωτικές εταιρείες και σχολές γενικής αεροπορίας, καθώς και οι αερολέσχες Μεγάρων, Αρκαδίας και Ελληνικής Αεροπορικής Ακαδημίας.
Το αεροδρόμιο βρίσκεται σε υψόμετρο 4 μέτρων (12 πόδια) από τη στάθμη της θάλασσας. Διαθέτει δύο παράλληλους διαδρόμους διεύθυνσης 08/26, διαστάσεων 1.205x38 μέτρα (3.953x125 πόδια). Το δάπεδο είναι ασφαλτοστρωμένο, αλλά ο διάδρομος δε διαθέτει φωτισμό.

Συγκοινωνίες

Η μονάδα είναι προσβάσιμη και από τη Νέα αλλά και από τη Παλαιά Εθνική Οδό Αθηνών Κορίνθου. Επίσης, εξυπηρετείται μέσω του Προαστιακού σιδηροδρόμου και της στάσης του στα Μέγαρα, αλλά και μέσω ταξί.
Ποταμοί Δράμας

Γεωγραφία - Ιστορία

Το χωριό βρίσκεται στους πρόποδες του Φαλακρού όρους, στην αριστερή όχθη του Δεσπάτη, λίγο πριν αυτός καταλήξει στον ποταμό Νέστο. Απέχει 70 χλμ. Β. της Δράμας και 30 χλμ. Α. του Κάτω Νευροκοπίου  σε υψόμετρο 390 μέτρων. Βρίσκεται στις όχθες του ποταμού Νέστου και της λίμνης που δημιουργήθηκε μετά την κατασκευή του φράγματος του Θησαυρού, μετατρέπoντάς το σε γραφικό παραλίμνιο οικισμό. Είναι στην ουσία το πρώτο μεγάλο χωριό που συναντά ο Νέστος επί Eλληνικού εδάφους. Σύμφωνα με την απογραφή του 2011 έχει πραγματικό πληθυσμό 413 κατοίκους.  
Από ανασκαφές που έγιναν μεταξύ 2004 με 2005 έχουν έρθει στο φως ενδιαφέροντα λείψανα οικοδομήματος των υστερορωμαϊκών και παλαιοχριστιανικών χρόνων. Η ονομασία του χωριού μέχρι το 1927 ήταν Μπόροβο. Οι κάτοικοι, οι οποίοι στο σύνολό τους σχεδόν είναι πρόσφυγες από τον Πόντο, τη Θράκη, την Καππαδοκία κ.α., εγκαταστάθηκαν με την ανταλλαγή των πληθυσμών το 1923 και κυμαίνονταν, σύμφωνα με τις απογραφές των μεταπολεμικών δεκαετιών, από 750 μέχρι και 850 άτομα. 
Στο σημείο που ενώνονται τα νερά του Δεσπάτη και του χείμαρρου της Μελισσόμανδρας (Μαλούστα), υπάρχει ένας χώρος αναψυχής και άλλων δραστηριοτήτων, όπου χτίστηκε το ξωκλήσι του Αγίου Ραφαήλ, τόπος προορισμού πολλών επισκεπτών όλο το χρόνο. Οι Ποταμοί κυριαρχούνται από έναν συνδυασμό παραδασόβιας και υδρόβιας πυκνής βλάστησης και πανίδας. Προτιμάται από κυνηγούς και έχει αρκετές ταβέρνες. Λίγο παραπέρα υπάρχει και το Σπήλαιο των Ποταμών ή Σπήλαιο Δεσπάτη, το οποίο δεν είναι επισκέψιμο.
Κώστας Δικέφαλος

Βιογραφικό

Γεννήθηκε το 1956 στη Ζάκυνθο και το 1963 εγκαταστάθηκε οικογενειακώς στην Αθήνα όπου ζει μέχρι σήμερα. Από μικρή ηλικία έδειξε ενδιαφέρον για τις εικαστικές τέχνες ενώ από το 1976 μέχρι το 1982 σπούδασε στην Ανωτάτη Σχολή Καλών Τεχνών έχοντας για καθηγητές τους Γιώργο Νικολαΐδη, Γιάννη Παππά και Θόδωρο Παπαγιάννη στη γλυπτική και τον Γιώργο Γεωργίου στην κεραμική. Από το 1992 διδάσκει ως ειδικός επιστήμονας στην ΑΣΚΤ.
Κατά τη διάρκεια της καλλιτεχνικής του πορείας ο Δικέφαλος έχει σε αρκετούς διαγωνισμούς αποκομίζοντας αρκετές διακρίσεις, έχει συμμετάσχει στην κατασκευή πολυάριθμων δημόσιων μνημείων (μνημεία Εθνικής Αντίστασης σε Άμφισσα, Χαλκίδα και Χολαργό, άλλα έργα σε Ζάκυνθο, Αιγάλεω, Καλαμάτα κλπ) και έχει λάβει μέρος σε διάφορες ατομικές και ομαδικές εκθέσεις στην Ελλάδα αλλά και στο εξωτερικό (Γαλλία, Κύπρος, Ηνωμένο Βασίλειο, Ιαπωνία κλπ).

Τεχνοτροπία

Ασχολείται κατά κύριο λόγο με τη λάξευση του μαρμάρου και της πέτρας ενώ χρησιμοποιεί σε μικρότερο βαθμό τον ορείχαλκο. Στα έργα του παρουσιάζονται βιόμορφες, γεωμετρικές ή αεροδυναμικές συνθέσεις άλλοτε περισσότερο και άλλοτε λιγότερο συμπαγείς. Έργα του βρίσκονται σε διάφορα μουσεία, φορείς και συλλογές όπως στην Εθνική Πινακοθήκη, στο Μουσείο Βορρέ, στο Τελλόγλειο, στο Μουσείο Σύγχρονης Τέχνης του Ιδρύματος Βασίλη και Ελίζας Γουλανδρή στην Άνδρο, στο υπαίθριο Μουσείο Μοντέρνας Τέχνης Φουτζίμι της Ιαπωνίας και αλλού.
Άγιος Κασσιανός (συνοικία Λευκωσίας)

Τοποθεσία

Στα βόρεια συνορεύει με το Γενί Τζαμί, στα ανατολικά με το Τακτελκαλέ, στα νότια με την Χρυσαλινιώτισσα, στα νοτιοδυτικά με την Αγία Σοφία και στα δυτικά με τη Χαϊδάρ Πασά.

Ιστορία

Ο Άγιος Κασσιανός ήταν στο κέντρο των διακοινοτικών ταραχών του 1958 , των διακοινοτικών ταραχών του 1963 και της τουρκικής εισβολής του 1974. 
Στις 7 Ιουνίου του 1958, κατά τη διάρκεια του αγώνα της ΕΟΚΑ, Τουρκοκύπριοι επιτέθηκαν στις συνοικίες του Αγίου Κασσιανού και της Χρυσαλινιώτισσας λεηλατώντας και καταστρέφοντας πολλά σπίτια και μαγαζιά Ελληνοκυπρίων. Από την επίθεση σκοτώθηκαν 2 Ελληνοκύπριοι νέοι ενώ δεκάδες άλλοι Ελληνοκύπριοι τραυματίστθηκαν.  Στην συνοικία βρισκόταν και το οίκημα του Ολυμπιακού Λευκωσίας, που καταστράφηκε ολοσχερώς. Αποτελούσε στόχο των Τουρκοκύπριων επειδή αποτελούσε κέντρο της ΕΟΚΑ της ευρύτερης περιοχής.
Μετά τις διακοινοτικές ταραχές του 1963 η συνοικία χωρίστηκε σε δύο περιοχές. Στη μία ζούσαν οι Ελληνοκύπριοι και στην άλλη οι Τουρκοκύπριοι. Αποτελούσε ένα από τα μέρη που διχοτομήθηκαν με τη δημιουργία της αρχικής Πράσινης Γραμμής.
Κατά την τουρκική εισβολή του 1974, μεγάλο μέρος της συνοικίας του Αγίου Κασσιανού καταλήφθηκε από τον τουρκικό στρατό, η εισβολή του οποίου ανακόπηκε 30 μόλις μέτρα από την εκκλησία του Αγίου Κασσιανού.

Ιερός ναός Αγίου Κασσιανού

Η εκκλησία της συνοικίας είναι αφιερωμένη στον Άγιο Ιωάννη τον Κασσιανό. Οικοδομήθηκε το 1854. Στα παλαιότερα χρόνια η εκκλησία αυτή αποτελούσε μία από τις τρεις βασικές εκκλησίες της Λευκωσίας. Ο Αρχιεπίσκοπος Κύπρου προνομιακά την λειτουργούσε κάθε 1η Ιανουαρίου.
Κωνσταντίνος Γαβράς

Βιογραφία

Προκάτοχος του Κωνσταντίνου ως δουξ Χαλδίας ήταν ο πατέρας του, Θεόδωρος Γαβράς, πράγμα που ουσιαστικά κατέστησε την επαρχία ημικληρονομική κτήση των Γαβράδων. Στην διάρκεια της δεκαετίας του 1090, ο μεγαλύτερος αδερφός του, Γρηγόριος, συνωμότησε εναντίον του Βυζαντινού Αυτοκράτορα Αλέξιου Α΄ Κομνηνού (βασίλευσε μεταξύ 1081-1118) και φυλακίστηκε.
Έπειτα από την υπηρεσία του ως στρατηγός της Φιλαδέλφειας, ο Κωνσταντίνος κατέστη δουξ της Χαλδίας κάποια στιγμή, πιθανώς λίγο καιρό πριν τον θάνατο του Αλεξίου Α΄ το 1118. Ο Κωνσταντίνος φαίνεται να ήταν λιγότερο απερίσκεπτος ως προς τις πολιτικές του αποφάσεις σε σύγκριση με τον αδερφό του, ωστόσο πέτυχε να κυβερνήσει την Τραπεζούντα όντας λιγότερο ή περισσότερο ανεξάρτητος από την κεντρική εξουσία από το 1126 έως το 1140. Ο ιστορικός Νικήτας Χωνιάτης αναφέρεται προς το πρόσωπό του με τον χαρακτηρισμό του "τυράννου της Τραπεζούντας." Διασωθέντα δείγματα καταδεικνύουν πως έκοψε δικά του νομίσματα χαμηλής ονομαστικής αξίας. Το 1140, ο Αυτοκράτορας Ιωάννης Β΄ Κομνηνός (βασίλευσε μεταξύ 1118-1143) εισήλθε στην Χαλδία με τον κύριο όγκο των βυζαντινών στρατευμάτων, προκειμένου να εκστρατεύσει εναντίον των Ντανισμεντιδών Τούρκων. Η συγκεκριμένη επίδειξη δύναμης ήταν αρκετή για να πτοήσει τον Κωνσταντίνο Γαβρά, με αποτέλεσμα η περιοχή να επανέλθει εκ νέου υπό άμεσο αυτοκρατορικό έλεγχο.

Ύστερη ιστορία της οικογένειας

Μετά την απώλειά της σε εξουσία, η οικογένεια των Γαβράδων είχε τρεις επιλογές: να διαφυλάξει τις κτήσεις της που ευρίσκονταν στα νότια των Ποντιακών Άλπεων και την επιρροή της συμμαχώντας με αυλή του Σελτζουκικού Σουλτανάτου του Ρουμ στο Ικόνιο, να διασώσει ορισμένη από την επιρροή της εντός της Βυζαντινής Αυτοκρατορίας τασσόμενη στο πλευρό του νέου της μονάρχη στην Κωνσταντινούπολη, ή να μετακινηθεί προς την επαρχία της Περατείας στην Κριμαία, που ήταν στενά συνδεδεμένη με την Τραπεζούντα, και που περί το 1200 ανεξαρτητοποιήθηκε από την Κωνσταντινούπολη. Μέλος της οικογένειας το οποίο τάχθηκε με το μέρος των Σελτζούκων του Ρουμ κατέστη βεζίρης του Σουλτάνου Κιλίτζ Αρσλάν Β΄ (βασίλευσε μεταξύ 1156-1192). Υιός του Κωνσταντίνου Γαβρά, ο οποίος επίσης ονομαζόταν Κωνσταντίνος, ωστόσο, κατέστη έμπιστος υπουργός του Μανουήλ Α΄ Κομνηνού. Ηγήθηκε σημαντικής, και επιτυχούς, διπλωματικής αποστολής ενώπιον του Σελτζούκου Σουλτάνου Κιλίτζ Αρσλάν Β΄ το 1162. Δεν υπάρχει αμφιβολία για το γεγονός πως η αποστολή του βοηθήθηκε από τις σχέσεις της οικογένειάς του με την αυλή των Σελτζούκων.
Watagatapitusberry

Ιστορικό και σύνθεση

Μετά την κυκλοφορία του τότε προηγούμενου άλμπουμ Rebelution του Pitbull, ο Pitbull κυκλοφόρησε το πρώτο του Ισπανικό άλμπουμ, το Armando. Το πρώτο σινγκλ από αυτό το άλμπουμ ήταν το "Watagatapitusberry". Αυτό το τραγούδι παράχθηκε από τον DJ Class.
Πέτρος Φιλιππίδης

Βιογραφία

Το 1975 αποφοίτησε από την Σχολή Θεάτρου Κάρολος Κουν και σπούδασε στο Ωδείο Αθηνών. Όσο βρισκόταν στο θέατρο του Κάρολου Κουν πρωταγωνίστησε στις θεατρικές παραστάσεις Ιππείς, Αχαρνής, Αγαμέμνων, Όρνιθες, Πέρσες, Προμηθέας Δεσμώτης και στις Θεσμοφοριάζουσες. Τέλος, σπούδασε σκηνοθεσία στην σχολή Σταυράκου. 
Είναι παντρεμένος και έχει έναν γιο, τον Δημήτρη.

Παρουσιάσεις

Έχει παρουσιαστεί σε τρία τηλεπαιχνίδια. Το Remote Control και το Τηλετζόκερ του Ο.Π.Α.Π. Επίσης έχει παρουσιαστεί και σε ραδιοφωνικές εκπομπές, όπως το Οι Κουμπάροι και το Τα βούρλα και μισά και το τηλεπαιχνίδι Ναί ή ου; στον Alpha.
Κούρμα

Κούρμα είναι η δεύτερη κατά σειρά αβατάρα του θεού Βισνού και έχει τη μορφή χελώνας. Έλαβε τη μορφή αυτή για να βοηθήσει τους θεούς να βρουν τους θησαυρούς που είχαν χαθεί στα νερά του κατακλυσμού.